open-index/open-wikipedia-markdown huggingface dataset:
Jim Gottfridsson

**Jim Gottfridsson** (Ystad, 2. rujna 1992.) je švedski rukometaš i reprezentativac koji trenutno igra kao srednji vanjski za njemački klub SG Flensburg-Handewitt. Profesionalnu karijeru započeo je 2010. godine u rodnom Ystadu, igravši isprva za IFK Ystad, a onda i za gradske rivale, Ystads IF. Od 2013. godine igra u Flensburgu. 

Za švedsku reprezentaciju nastupao je od još od juniorskih razina; na Svjetskom juniorskom prvenstvu 2011., gdje je Švedska osvojila treće mjesto, Gottfridsson je bio najbolji strijelac turnira s 58 golova. Za seniorsku reprezentaciju debitirao je 2012. godine te je sudjelovao na nekoliko međunarodnih natjecanja, prvo među kojima su bile Olimpijske igre 2016. godine u Riju de Janeiru. Na EHF Euru 2018. proglašen je za najboljeg igrača turnira.
Marijan Hanžeković

**Marijan Hanžeković** ima više značenja:

* Marijan Hanžeković (1915–1993), jugoslavenski i hrvatski ekonomist
* Marijan Hanžeković (1952–2018), jugoslavenski i hrvatski pravnik.
Jesper Nielsen

**Jesper Nielsen** (Norrköping, 3. kolovoza 1989.) je švedski rukometaš i reprezentativac koji igra kao pivot za danski klub Aalborg Håndbold. Karijeru je započeo u domaćem klubu IK Sävehof, a igrao je i tri godine za njemački Füchse Berlin prije nego je 2016. godine otišao u Pariz.

Za švedsku reprezentaciju debitirao je 2011. godine, a od tog je trenutka sudjelovao na nekoliko međunarodnih natjecanja. Na EHF Euru 2018. godine izabran je za najboljeg pivota turnira.
Bucintoro

**Bucintoro** (arhaično *bucentòro* ili *bucentàuro*) je venecijanska riječ za ceremonijalni brod iz doba Mletačke Republike kojim se koristio dužd na dan uskrsnuća kada se slavilo Vjenčanje s morem. Riječ je vjerojatno izvedena iz srednjovjekovnog latinskog termina *bucentaurus*, a on iz grčke sintagme βοῦς (ogroman) i κένταυρος (kentaur).

Paradni brod bio je ukrašen bogatim pozlaćenim skulpturama, a čuvao se u Venecijanskom arsenalu.

## Reference

## Vanjske veze

* ''Bucintòro''
Nagornokarabaška autonomna oblast

**Nagornokarabaška autonomna oblast** (ruski: Нагорно-Карабахская автономная область, jermenski: Լեռնային Ղարաբաղի Ինքնավար Մարզ, ԼՂԻՄ, azerbajdžanski *Дағлыг Гарабағ Мухтар Вилајәти, ДГМВ / Dağlıq Qarabağ Muxtar Vilayəti, DQMV*) bila je autonomna oblast u Azerbejdžanskoj Sovjetskoj Socijalističkoj Republici u Sovjetskom Savezu koja je postojala u periodu od 1923. do 1991. godine. Većinsko stanovništvo oblasti činili su etnički Jermeni, a oblast je teritorijalno činila enklavu u okviru Azerbejdžana jer je sa svih strana delila granicu sa centralnim Azerbejdžanom. U zadnjim godinama postojanja Sovjetskog Saveza etničke tenzije u regiji su dovele do izbijanja Rata za Nagorno-Karabah u februaru 1988. koji je trajao do maja 1994. godine i doveo do stvaranja međunarodno nepriznate Nagornokarabaške Republike koja je 2017. promenila naziv u Republika Arcah.

## Povezano
* Raspad Sovjetskog Saveza
* Crveni Kurdistan
* Zakavkaska Socijalistička Federativna Sovjetska Republika
* Nacional-komunizam
* Postsovjetske države
* Zamrznuti sukob
* Blisko inostranstvo
* Republika Armenija (1918–1920)
* Armenski genocid
Nokor Reach

**"Nokor Reach"** (kmerski: បទនគររាជ; srpskohrvatski: *Veličanstveno kraljevstvo*) je nacionalna himna Kambodže. Himna se temelji na narodnoj pjesmi, a njezin je autor bio Chuon Nath, vrhovni budistički patrijarh Kambodže. Inicijalno je usvojena 1941. godine, a potvrđena je 1947. godine u vrijeme ostvarivanja nezavisnosti od Francuske. 

Kada je monarhija ukinuta 1970. godine, himna je također promijenjena. "Pjesma Kmerske Republike" bila je službena himna od 1970. do 1975. godine, dok je u vrijeme režima Crvenih Kmera službena himna bila "Dap Prampi Mesa Chokchey". "Nokor Reach" je ponovo vraćena kao himna 1993. godine. 

## Povezano
* "Pjesma Kmerske Republike", himna od 1970. do 1975. godine
* "Dap Prampi Mesa Chokchey"
* "Himna Narodne Republike Kampućije"

## Vanjske veze

* Cambodia: ''Nokor Reach'' - Audio of the national anthem of Cambodia, with information and lyrics 
* Nokor Reach Instrumental VDO clip on YouTube
* Nokor Reach with lyrics VDO clip on YouTube
* Cambodian National Anthem - The page "Cambodian View" includes a page about the anthem, which includes a vocal version of the anthem.
Sufragan

**Sufragan** (od srednjovjekovnog latinskog: *suffraganeus*=pomoćni, koristan, pravo glasa) u katoličkoj crkvi biskup provincijske crkve podređen svom metropolitu (nadbiskupu). Nezavisan u radu unutar svoje biskupije, sa jednakim pravom glasa na metropolijskim sinodama.

Zbog tog se njegova biskupija zove - **sufraganska biskupija**, a on **sufraganski biskup**, ali se tako zovu i članovi svećeničkog kolegija s pravom glasa.

Po nekima to ime su dobili zato jer se sufraganski biskupi pozivaju na metropolijske sinode, na kojima imaju pravom glasa (*suffragio*), po drugima zbog tog jer se nemogu - posvetiti bez suglasnosti svog mitropolita, a po trećima zato jer su pomoćnici metropolita.

## Sufragan u  Anglikanskoj zajednici

U Anglikanskoj zajednici - sufragan znači pomoćni biskup, Englezi su to 1534. *Sufraganskim biskupskim aktom* i ozakonili, tako da se mogu osnivati nove dijeceze pod njihovom upravom. Prije toga sufraganski biskup, značio je slično kao i u katoličkoj - biskup podređen svom metropolitu.
## Reference

## Vanjske veze
* ''Suffragàneo'' 
* ''Sufragan''
Srednjovjekovni latinski jezik

**Srednjovjekovni latinski** (orginalno *Latinitas medii aevi* ili *Media Latinitas* - lat-med) je izumrli oblik latinskog, koji se govorio tokom srednjeg vijeka.

Srednjovjekovni latinski prije svega bio je jezik malog broja učenih ljudi - lingua franca kojim su oni međusobno komunicirali. To je bio i liturgijski jezik kalcedonskog kršćanstva i katoličke crkve, ali i  jezik nauke, literature, zakonodavstva i administracije. I pored toga što su većina njegovih govornika i korisnika bili svećenici ili ljudi stasali unutar crkve, srednjovjekovni latinski ne treba brkati sa crkvenolatinskim.

Ne postoji stvarni konsenzus o točnoj granici kad završava klasični latinski i započinje srednjovjekovni latinski. Pojedini lingvisti smatraju da se pojavio zajedno sa usponom ranocrkvenolatinskog sredinom 4. vijeka, a po drugima se to dogodilo tek početkom 5. vijeka, dok neki smatraju da se to desilo kad se počelo pisati romanskim jezicima umjesto latinskim dakle negdje tek početkom 10. vijeka.

Govorio se do početka 14. vijeka kad ga je istisnuo renesansni latinski.

## Reference

## Vanjske veze
* ''A Brief History of the Latin Language: Medieval Latin''
The Return of the Archons

***The Return of the Archons*** () je 21. epizoda američke SF-serije *[[Star Trek: TOS|Zvjezdane staze]]*, premijerno emitirana 9. februara 1967. godine. Radnja prikazuje kako posada *USS Enterprise* dolazi na planetu gdje stanovnici, čiji je tehnološki razvoj na razini Zemlje u 19. vijeku, žive pod tiranskom vlašću tajanstvenih "Zakonodavaca". *The Return of the Archons* je poznata kao prva epizoda u kojoj se spominje Primarna direktiva (), iako u bitno drukčijem značenju nego u kasnijim epizodama i filmovima *Zvjezdanih staza*. Dio kritičara smatra da je na sadržaj bitno uticao tada aktualni vijetnamski rat, odnosno bila prva na koju su se odrazile sve žustrije debate o daljem američkom sudjelovanju u sukobu; *The Return* je svojim sadržajem odražavala tada još uvijek dominantni stav o opravdanosti rata, odnosno stav da se civilizacija i napredak, odnosno demokracija, moraju širiti čak i po otvorenom uplitanju u poslove primitivnih i zabačenih zemalja i kultura.

## Reference

## Literatura
* 

## Vanjske veze

* 

* "The Return of the Archons" Review of the remastered version at TrekMovie.com
Madlyn Rhue

**Madlyn Soloman Rhue** (rođena kao **Madeleine Roche**; 3. oktobar 1935 - 16. decembar 2003) bila je američka glumica, najpoznatiji po ulozi poručnice Marle McIvers u *[[Space Seed]]*, epizodi TV-serije *[[Star Trek: TOS|Zvjezdane staze]]* u kojoj joj je partner bio Ricardo Montalban. Glumačku karijeru joj je relativno rano okončala multipla skleroza, dijagnosticirana 1977. godine, a zbog koje 1982. godine nije mogla ponoviti ulogu poručnice McIvers u znamenitom filmu *[[Star Trek II: The Wrath of Khan]]* i zbog koje je lik izbačen iz scenarija. 

## Vanjske veze
* Madlyn Rhue, Television Actress, Dies at 68
* 
*
Space Seed

***Space Seed*** () je 22. epizoda američke SF-serije *[[Star Trek: TOS|Zvjezdane staze]]*. Radnja prikazuje kako *USS Enterprise* u dubokom svemiru pronalazi *SS Botany Boy*, svemirski brod lansiran sa Zemlje 1990-ih, a na njemu kriogenički sačuvane primjerke eugenički stvorenih superljudi koji su Eugeničkim ratovima pokušali osvojiti planetu; kada ih posada odmrzne, njihov vođa Khan Noonien Singh (koga tumači Ricardo Montalban) pokuša preuzeti kontrolu nad *Enterpriseom*. Iako je prilikom produkcije bilo neoečkivanih problema i prekoračenja budžeta, *Space Seed* se smatra jednom od najboljih epizoda serije, a Montalban je svojim nastupom lik Singha učinio jednim od najimpresivnijih i najpoznatijih negativaca u historiji *Zvjezdanih staza*. Svoj je nastavak dobila petnaest godina kasnije u obliku isto tako hvaljenog cjelovečernjeg filma *[[Star Trek II: The Wrath of Khan]]*.

## Napomene

## Reference

## Vanjske veze

* 

* "Space Seed" Second revised final draft December 13, 1966; report & analysis by Dave Eversole
Lisabonska patrijarhija

**Lisabonska patrijarhija** (latinski: *Patriarchatus Lisbonensis {Ulixbonensis}*, portugalski: *Patriarcado de Lisboa*) je jedna od pet formalno najviših metropolija Katoličke crkve čiji prelati nose titulu patrijarha, ostala četiri su: jeruzalemski, istočnoindijski, venecijanski i sam papa koji je Patrijarh zapada.

## Historija
Lisabon je u 4. vijeku postao biskupija, ali  je od 711. podpao pod Maure pod kojima je ostao sve do polovice 12. vijeka.

Lisabonska biskupija je 1393. uzdignuta u rang nadbiskupije, a prvi nadbiskup postao je João Anes (umro 1402.) U to vrijeme Lisabonska nadbiskupija imala je pod sobom brojne sufraganske biskupije na jugu i središtu Portugala. Tokom 15. i 16. vijeka se broj njegovih sufraganskih biskupija povećao onima iz kolonija.

Papa Klement XI. je 1716. uzdigao lisabonsku nadbiskupiji u rang patrijarhije, proglasivši Lisabonsku katedralu, dotadašnju kraljevsku kapelu, patrijarhijskom bazilikom. Prvi patrijarh postao je dotadašnji nadbiskup Tomás de Almeida (1670.-1754.).

Do danas su na toj funkciji izredalo njih šesnaestorica, koji su svi odreda nakon inauguracije na prvom kardinalskom konzistoriju proglašavani kardinalima.

Danas Lisabonska patrijarhija pod sobom ima 7 sufraganskih biskupija; Angra, Funchal, Guarda, Leiria-Fátima, Portalegre-Castelo Branco, Santarém i Setúbal, a aktualni patrijarh je Manuel Clemente, koji je i kardinal.

## Reference

## Vanjske veze

* ''Patriarcado de Lisboa''  
* ''Patriarchate of Lisboa {Lisbon}''
A Taste of Armageddon

***A Taste of Armageddon*** () je 23. epizoda američke SF-serije *[[Star Trek:TOS|Zvjezdane staze]]*, premijerno emitirana 23. februara 1967. godine. Radnja prikazuje kako posada *USS Enterprise* prilikom diplomatske posjete postane upetljana u simulirani rat sa susjednom planetom koji, u nastojanju da izbjegnu stvarna razaranja, vode kompjuteri, a pri čemu se simulirani ljudski gubici pretvaraju u stvarna pogubljenja.

## Vanjske veze

* 

*  "A Taste of Armageddon" Review of the remastered version at TrekMovie.com
Migracija (razvrstavanje)

**Migracija** se može odnositi na:

*migracija stanovništva
*migracija životinja
**migracija ptica
*migracija u genetici
Galebova krila

***Galebova krila,*** spomenik u Podgori podignut 1962. u čast poginulih i stradalih pomoraca i mornara boraca u Drugom svjetskom ratu. Djelo je kipara Rajka Radovića. U nazočnosti jugoslavenskoga predsjednika J. Broza - Tita svečano je otkriven na Dan mornarice, 10. IX. 1962. u povodu dvadesete godišnjice osnivanja partizanske mornarice, zametka Jugoslavenske ratne mornarice. Monumentalni spomenik visok 32 m predstavlja uspravno krilo što simbolizira let do pobjede, a prelomljeno pale mornare u borbi za slobodu. Na prednjoj, prilaznoj strani spomeničkoga postamenta postavljena su dva reljefa što prikazuju, na lijevoj strani, partizansku mornaricu 1942. i, na desnoj strani, Jugoslavensku ratnu mornaricu 1962. Neposredno uz spomenik izgrađen je amfiteatar na čijem se zidu nalazi ploča s ispisanim stihom J. Kaštelana: »Stani, slušaj živu legendu slobode / koju more govori / pod kamenim Biokovom / more neumorno, more duboko«. U ožujku 1972. spomenički kompleks je registriran kao kulturno dobro i upisan u registar nepokretnih spomenika kulture Regionalnoga zavoda za zaštitu spomenika kulture u Splitu. Teže je oštećen 1990-ih kada je u dva navrata bio izvršen pokušaj njegova rušenja.

## Povezano

* partizanska ratna mornarica
* Dan ratne mornarice, pomorstva i riječnog brodarstva Jugoslavije

## Izvori

## Vanjske veze

* Podgora Spomenik
* PODGORA – Galebja krila – galerija slika
Malamocco

**Malamocco** je dio venecijanskog kvarta Lido-Malamocco-Alberoni u kom živi 16.353 stanovnika, od čega u samom Malamoccu oko 1134 njih. Malamocco je jedno od najstarijih naselja Mletačke Republike u Venecijanskoj laguni.

## Geografija
Malamocco leži na jugu pješčanog otoka Lida u Venecijanskoj laguni, nedaleko od otoka Pellestrine. Današnji Malamocco je skromno naselje od nekoliko desetaka kuća, smještenih neposredno prije Alberonia. Nekih 6 km južnije leži novoizgrađena luka, opremljena najsuvremenijim dokovima i s dovoljno dubokim dnom da može primiti i najveće brodove.

## Historija

O Malamoccu, odnosno Meduacu, Medamaucusu ili Metamaucu kako se sve zvao tokom historije, postoje brojne legende i mitovi. Pretpostavlja se da je za Rimskog Carstva bio je Padovanska morska luka do koje su oni transportirali robu manjim brodovi rijekom Medoaco, kako je glasilo staro ime Brente. Tu su bježali Padovanci sredinom 4. vijeka za Atiline ivazije.

Jedan vijek kasnije, tadašnji Metamauco postao je sjedište biskupije, a od 743. do 810. bio je sjedište Mletačkog dužda. Opljačkali su ga i spalili ga Franci Pipina Malog dok su pokušavali zauzeti Venecijansku lagunu i Rialto. To bio kraj Metamauca jer se politički vrh preselio na Rialto. Životario je nekako do 1105. kad ga je potpuno uništila velika oluja. Kasnije je ponovo podignut, ali ne više na samoj obali.

## Reference

## Vanjske veze

* ''Malamocco''
Istočnoindijska patrijarhija

**Istočnoindijska patrijarhija** (latinski: *Patriarchatus Indiarum Orientalium*, portugalski: *Patriarcado das Índias Orientais*) je jedna od pet formalno najviših metropolija Rimokatoličke crkve čiji prelati nose titulu patrijarha, ostala četiri su: jeruzalemski, lisabonski, venecijanski i sam papa koji je Patrijarh zapada.

## Historija
Vasco da Gama je 1502. doplovio do Indije i trasirao put za osnivanje kolonije Goa.
Ona je toliko ojačala da je već 1572. postala sjedište nadbiskupa.

Istočnoindijska patrijarhija osnovana je 1886. kao rezultat dogovora između Svete stolice i portugalske vlade, da se riješe problemi nastali samovoljnim djelovanjem (šizmom) nadbiskupa Goe i biskupa od Macaa po teritoriju Britanske Indije.

Portugalska vlada čvrsto je stala uz svoje prelate tvrdivši da oni nisu prekršili svoje nadležnosti, jer da su i po kanonskom pravu (jus patronatus) imali pravo i jurisdikciju nad cijelom indijskom rimokatoličkom crkvom. Na kraju je pronađeno kompromisno rješenje, obadvojica su smjenjena, ali je zato Nadbiskupija Goa uzdignuta u rang patrijarhije, sa sufraganskim biskupijama Damão, Cochin, Macao, Mylapur i prelaturom Mozambik.

Prvi patrijarh bio je *Antonio Sebastião Valente* (od 1886. do 1908.), nakon njega na toj funkciji izredalo se još njih šestoro.

Danas Istočnoindijska patrijarhija nema u svojoj jurisdikciji niti jednu sufragansku biskupiju, aktualni patrijarh je *Filipe Neri Ferrão*.

## Reference

## Vanjske veze

* ''Patriarchate of the East Indies''  
* ''Patriarchate of East Indies''
Stara Goa

**Stara Goa** (portugalski jezik: *Goa Velha*) je grad na jugozapadu Indije od 4,322 stanovnika.

Stara Goa bila je od 16. do 18. vijeka glavni grad portugalske kolonije Indije, kad je napuštena zbog epidemije kuge.

## Geografija

Stara Goa leži na sjevernoj obali rijeke Zuari, udaljena 12 km od glavnog grada Države Goa Panajia, na autoputu za Margao.

## Historija

Na vrhu brda koje dominira nad mjsrom Portugalci su 1613. zajedno s crkvom Gospa od Pilara, podigli bogosloviju poznatu kao Pilarski seminar u kojoj su školovali svećenike iz Goe za misionarstvo. 
Vjekovima prije toga na tom mjestu stajao je hram boga Šive podigut za vladavine Dinastije Kadamba (4.-5. vijek).

U to vrijeme bila je glavna luka te dinastije poznata pod imenima Gopakapttana ili Govepuri. Iz nje su brodovi plovili do Istočne Afrike i Zapadne Azije. Danas od nje nije ostalo ništa, jer je sve pokrila bujna vegetacija.

Na pješčanoj plaži uz rijeku iskopan je masivni zid, prepostavlja se da je bio lučki dok, na kraju kraljevskog puta Rajveedhi, kojom se roba iz tadašnje Ela ili Brahmapurija prevozila za transport brodovima koji su tu bili sidreni.
Muslimanska vojska je 1312. orobila Brahmapuri, a nakon 150 godina rijeka je toliko zasipala luku, da je postala neupotrebljiva, pa je napuštena.

Portugalci su podigli i franjevačku crkvu sv. Andrije, koja je poznata po procesiji za uskršnji ponedjeljak, jedinoj takvoj izvan Rima, za vrijeme nje sudionici nose sve svece franjevačkog reda, skulpture 26 svetaca, papa, kraljeva, martira, kraljica i kardinala.

## Reference
 
## Vanjske veze

* ''Goa Velha''
Trg sv. Petra

**Trg sv. Petra** (talijanski *Piazza San Pietro*) je veliki barokni trg u Rimu, ispred Bazilike sv. Petra, na granici Italije i Vatikana. 

Na trgu svake nedjelje papa sa svog prozora na Bazilici pozdravlja okupljene vjernike i dodjeljuje im blagoslov.

## Historija
Trg je podignut između 1656. i 1667. po nacrtima Gian Lorenza Berninia.
To je elipsa dimenzija 198 × 148 metara okružena sa ukupno 284 dorska stupa u 4 reda.

U samom centru se nalazi obelisk i dvije fontane. Elipsa je sa zapadne strane otvorena prema fasadi Bazilike sv. Petra, a sa istočne prema bulevaru Via della Conciliazione, po kom se može doći do trga.

Kolonade daju trgu izgled antičkog teatra, njihov trijem služi kao izvrsno sjenilo za velikih vrućina, i zaklon od kiše. Unutar njih nalaze se skulpture 140 svetaca i martira, koje su isklesali rimski skulptori tokom 17 i 18. vijeka.

Obelisk je iz Egipta u Rim donio 37. car Kaligula, dugo je stajao južno od Bazilike, a onda ga je po nalogu pape Siksta V 1586 arhitekt Domenico Fontana premjestio na to mjesto.

Trg se nalazi sa zapadne strane rijeke Tiber, nedaleko od Anđeoske tvrđave.

## Izvori

## Vanjske veze
 
* Piazza of St. Peter's 
* ''St. Peter's Square & Area '' na portalu St Peter's Basilica
Zimske olimpijske igre 2018.

**XXIII. Zimske olimpijske igre - Pjeong Čang 2018.**.

## Odluka o domaćinstvu

Odluka o domaćinstvu donesena je na zasjedanju MOO-a 6.7. 2011. u Durbanu.

Druga dva kandidata su bili francuski Annecy i nemački München.

### Lobisti

* Annecy
* München
* Pjeong Čang

## Sportovi
Bit će održano 102 takmičenja iz 15 disciplina u 7 sportova. Brojevi u zagradama označavaju koliko će biti takmičenja po disciplinama u kojima će se dijeliti medalje.

* Alpsko skijanje (11) (*[[Alpsko skijanje na ZOI 2018.|detalji]]*)
* Biatlon (11) (*[[Biatlon na ZOI 2018.|detalji]]*)
* Bob (3) (*[[Bob na ZOI 2018.|detalji]]*)
* Brzo klizanje (14) (*[[Brzo klizanje na ZOI 2018.|detalji]]*)
* Brzo klizanje na kratkim stazama (8) (*[[Brzo klizanje na kratkim stazama na ZOI 2018.|detalji]]*)

* Hokej na ledu (2) (*[[Hokej na ledu na ZOI 2018.|detalji]]*)
* Karling (3) (*[[Karling na ZOI 2018.|detalji]]*)
* Nordjska kombinacija (3) (*[[Nordjska kombinacija na ZOI 2018.|detalji]]*)
* Sankanje (4) (*[[Sankanje na ZOI 2018.|detalji]]*)
* Skeleton (2) (*[[Skeleton na ZOI 2018.|detalji]]*)

* Skijaški skokovi (4) (*[[Skijaški skokovi na ZOI 2018.|detalji]]*)
* Skijaško trčanje (3) (*[[Skijaško trčanje na ZOI 2018.|detalji]]*)
* Slobodno skijanje (10) (*[[Slobodno skijanje na ZOI 2018.|detalji]]*)
* Snoubording (10) (*[[Snoubording na ZOI 2018.|detalji]]*)
* Umjetničko klizanje (5) (*[[Umjetničko klizanje na ZOI 2018.|detalji]]*)

## Vanjske veze

* IOC official site
Vikram (glumac)

**Kennedy John Victor**, poznat po umjetničkom imenu **Vikram**, odnosno kao **Chiyaan Vikram**, je indijski filmski glumac koji pretežno nastupa u ostvarenjima na tamilskom jeziku. Karijeru je započeo 1990. godine i tokom vremena se nametnuo kao jedna od najvećih filmskih zvijezda Južne Indije, te osvojio niz prestižnih nagrada, uključujući sedam nagrada Filmfare.  

## Izvori

## Vanjske veze
* 
  
*
Patrijarhija Zapadne Indije

**Patrijarhija Zapadne Indije** (latinski: *Patriarchatus Indiarum Occidentalium*, španjolski: *Patriarcado de las Indias Occidentales*) je ime jedne od nekadašnje metroplije Katoličke crkve čiji su prelati nosili titulu patrijarh.

## Historija
Španjolski kralj Fernando II od Aragona, zatražio je od pape Lava X. da osnuje patrijarhiju na ogromnom prostoru njenih američkih i karipskih kolonija. Sveta stolica se nećkala jer nije željela prihvatiti formiranje neke autonomne španjolsko-američke crkve. 
Konačno je papa Klement VII. prihvatio tu ideju, pa je ona osnovana 11. maja 1524  ali samo kao počasna 
(titularna) metropolija, bez ikakve jurisdikcije i bez svećenika. Pored toga njenom patrijarhu je zabranjeno da se naseli u Americi.

Za prvog patrijarha imenovan je nadbiskup Granade Antonio de Rojas (1524. - 1527.) 

Papa Pio V. je 1572 ujedinio funkciju patrijarha Zapadne Indije sa glavnim kapelanom Španjolske armije.

Posljednji patrijarh Zapadne Indije bio je Leopoldo Eijo, koji je tu titulu dobio 1946., ali kad je umro 31. augusta 1963. papa nije imenovao nikog novog, pa je patrijarha ostala prazne stolice (sede vacante) i de facto ukinuta.

## Reference

## Vanjske veze

* ''Patriarchate of West Indies''
Punit Radžkumar

**Puneeth Rajkumar ** (17. mart 1975 -) je indijski filmski glumac, playback pjevač i televizijski voditelj koji pretežno nastupa u ostvarenjima karnatačke kinematografije. Bio je glavna zvijezda 27 filma; kao dijete je nastupio u filmovima zajedno sa ocem Rajkumar, pri čemu su nastupi u  *[[Vasantha Geetha]]* (1980), *[[Bhagyavantha]]* (1981), *[[Chalisuva Modagalu]]* (1982), *[[Eradu Nakshatragalu]]* (1983) and *[[Bettada Hoovu]]* (1985) bili predmetom pohvala. Osvojio je Nacionalnu filmsku nagradu za dijete umjetnika za ulogu Appua u *Bettada Hoovu*. Puneeth je prvi put nastupio kao glavni glumac godine 2002. u filmu *[[Appu (2002 film)|Appu]]* koji je postigao veliki uspjeh.

Pored toga je imao uspjehe nastupima u filmovima  *[[Appu (2002 film)|Appu]]* (2002), *[[Abhi (2003 film)|Abhi]]* (2003), *[[Veera Kannadiga]]* (2004), *[[Maurya (film)|Mourya]]* (2004), *[[Aakash (2005 film)|Aakash]]* (2005), *[[Arasu (2007 film)|Arasu]]* (2007), *[[Milana]]* (2007), *[[Vamshi (film)|Vamshi]]* (2008), *[[Raam (2009 film)|Raam]]* (2009), *[[Jackie (2010 film)|Jackie]]* (2010), *[[Hudugaru]]* (2011) and *[[Raajakumara]]* (2017), te se smatra jednim od najpopularnijih glumaca karnatačke kinematografije. Godine 2012. je debitirao kao TV-voditelj popularnog kviza *[[Kannadada Kotyadhipati]]*, kannada verzije *[[Who Wants to Be a Millionaire?]]*.

## Izvori

## Vanjske veze
*
Damned If You Do (NCIS)

***Damned If You Do*** ( je 234. epizoda, odnosno 24. epizoda 10. sezone TV-serije NCIS. Prvi put je prikazana na programu američke TV-mreže CBS 14. maja 2013. godine.

Scenario za epizodu je pisao Gary Glasberg, a režirao ju je Tony Wharmby.

Radnja prikazuje kako, nakon Gibsovog hapšenja, Ministarstvo odbrane širi svoju istragu na ceo MZIS, stavljajući budućnost cele agencije u opasnost.

## Vanjske veze
*
Domenico Fontana

**Domenico Fontana** (selo Melide (Lugano), 1543.. - Napulj, 1607), bio je talijanski arhitekt i kasne renesanse i baroka.

## Biografija

Domenico je u Rim došao sa dvadesetak godina i isprva radio kao štukater, zatim ga je od 1570.) angažirao kardinal Felice Peretti, (budući papa Siksto V.), da razradi novi urbanistički plan Rima. Tim planom trebalo je probijanjem novih ulica povezati važne vjerske objekte; Baziliku sv. Marije Velike, Trinità dei Monti, Baziliku sv. Ivana Lateranskog, Baziliku sv.Križa Jeruzalemskog i Baziliku Sv. Lovre izvan zidina.

Zatim ga je angažirao na velikim građevinskim i Inženjerskim podhvatima, kao što su premještanje i postavljanje velikih obeliska na Trgu sv. Petra 1586., kao i ispred bazilika Sv. Marije Velike (1587.), sv. Ivana Lateranskog (1588.) i na Piazza del Popolo (1589.) koji su trebali postati žarišne točke značajnih urbanih prostora. 
Nakon tog mu je povjerio izgradnju i uređenje vlastite kapele u Bazilici sv. Marije Velike.

Fontana je između 1585. i 1590. također bio angažiran na važnim arhitektonskim građevinama; Kvirinalska, Lateranska palača i Vatikanska biblioteka, a zajedno sa Giacomom della Porta radio je na završnim radovima na kupoli Bazilike sv. Petra.

Fontana je 1590. objavio knjigu o složenom Inženjerskim zahvatu premještanja vatikanskih obeliska, koja i danas oduševljava ingenioznim rješenjima, kojima se služio da riješi problem. Dok je radio u Rimu surađivao je sa bratom Giovannijem  i nećakom Carlom Madernom.

Kad je umro papa Siksto V., ljubomorne i zavisne kolege toliko su ga ocrnili kod novog pape Klementa VIII. da ga ovaj više nije želio angažirati.

Fontana se zbog tog preselio u Napulj, gdje je 1592. postavljen za glavnog Inženjera i arhitekta Napuljskog Kraljevstva. Tamo je izgradio ulice Chiaia i Santa Lucia, sagradio Neptunovu fontanu (Medina) i palaču Carafa della Spina. 
Svoje arhitektonsko remek-djelo - Kraljevsku palaču, započeo je graditi 1600., ona unatoč brojnih kasnijih restauracija još uvijek čuva i prezentira Fontanin veliki talent.

Domenico Fontana je u svom relativno dugom radnom vijeku, pokazao veliku sposobnost da organizira velike i složene građevinske radove, i tako trasirao put gradnje velikih građevina u Evropi tokom 18. vijeka.

## Reference

## Vanjske veze

* ''Fontana, Domenico''
Tabernakul

**Tabernakul**  (od latinskog: *tabernaculum*=vojni šator) u katoličkim, anglikanskim i evangeličkim crkvama, je to ime za zatvoreni ormarić iznad sredine oltara, u kom se čuva euharistijski hljeb i ostali važni predmeti za liturgiju (monstranca, kalež).

## Karakteristike i historija
Za ranog kršćanstva su se euharistijski predmeti čuvali po privatnim kućama, a poslije po crkvenim pomoćnim prostorijama, po zidnim nišama. 
Tabernakul je za srednjeg vijeka nalikovao na mali ciborijum, objekt na stupićima sa baldahinom, koji se stavljao na oltar da se u njemu čuvaju sveti predmeti.

Od baroka nadalje se tabernakul redovito stavlja na oltar. Najnoviji propisi o uređenju katoličkih crkava za liturgiju predviđaju da se tabernakul postavi na istaknuto mjesto u crkvi, po mogućnosti u posebnu kapelu prikladnu za klanjanje i molitvu.

U Hrvatskoj i BiH se za tabernakul upetrebljava izraz **svetohranište**.

U katedralama i po redovničkim crkvama, se po pravilu, nepostavljaju na glavni, već na bočni oltar ili na oltar kapele; da se izbjegne ometanje liturgije na glavnom oltaru. 

U pravoslavnim crkvama se za taj isti objekt koristi izraz **anafornica** (od grčkog *artophorion* = posuda za hljeb) jer se u njemu čuva *anafora*, posvećeni hljeb. 

## Izvori

## Vanjske veze

* ''Tabernacle''
A Indomável

***A Indomável*** je brazilska telenovela produkcijske kuće TV Excelsior, originalno emitovana tokom 1965.

## Uloge

## Reference
Vikram

**Vikram** se odnosi na:

* Vikram (ime), muško ime u hinduskim zajednicama
* Vikramāditya, legendarni kralj Indije
** Vikram, lik *[[Baital Pachisi]]*, identificiran kao Vikramāditya
** Vikram Samvat (Vikramova era, "V.S." ili "B.S."), popularni kalendar u Indiji i službeni kalendar Nepala, akoji je uveo Vikramaditya
* Vikram Pandit (r. 1957), generalni direktor CitiGroupa
* Vikram (glumac) (r. 1966), indijski glumac koji nastupa u filmovima na tamilskom jeziku
* Vikram Gokhale (r. 1940), indijski glumac koji nastupa u filmovima na hindi i marathi jeziku
* Vikram Sarabhai (1919–1971), indijski naučnik
* ''Vikram'' (film, 1986, tamilski), indijski film na tamilskom jeziku
* ''Vikram'' (film, 1986, telugu), indijski film na telugu jeziku
* Vikram Seth (r. 1952), indijski književnik

## Povezano
*
Prezbiterij

**Prezbiterij**  (od latinskog: *presbyterium*, od starogrčkog: *πρεσβυτέριον* = starješina) ili *svetište*, je povišeni prostor uz oltar (ili iza oltara), namjenjen svećenicima (prezbiterima).

## Karakteristike i historija

Taj prostor se ponekad zove i **sanktuarij** (od latinskog *sanctuarium*=svetište). Prezbiterij se nadovezuje na centralni brod, a od prostora za vjernike odijeljen je pregradom. Njegovim produžavanjem prema istoku razvijen je kor, koji je veći i ima istu funkciju.

Prezbiterij je karakterističan za zapadnu crkvenu arhitekturu i to za katedrale i veće crkve.

U pravoslavnim crkvama se za taj prostor koristi izraz svetinja ili oltar, on je od broda odjeljen ikonostasom.

## Reference

## Vanjske veze

*''Presbytery''
Saguaro

**Saguaro** () raste polagano ali može doživeti 200 godina. Kada su stari 9 godina, visoki su oko 15 cm. Nakon 75 godina kaktusi razvijaju svoje prve grane. Kada su potpuno narasli, saguaro kaktusi dosežu visinu od 15 metara i težinu od 10 tona. Veliki broj saguaro kaktusa se nalazi u Sonorskoj pustinji.

## Galerija

File:Saguaro_Sunset.jpg|Silueta saguara
File:Saguaro_Cactus_AZ.jpg|Saguaro pored čoveka visokog 180 cm
File:Saguaro5763.jpg|Odrasli kaktus sa pet ruku u cvetu
File:Carnegiea gigantea-3.jpg|Snegom pokriveni saguaro blizo Tusona, Arizona
File:saguaro1a.jpg|Igle saguara
File:Saguaroflowers.jpg|Saguaro u cvetu
File:Saguaro Forest - Tucson Arizona - Relic38.JPG|Saguaro „šuma“ blizo Tusona
File:Dead saguaro1.jpg|Gola drvena rebra uginulog saguara
File:Saguaro1.JPG|Saguaro sa rupama ptičijih gnezda
File:Jefftimscactus.jpg|Gledajući uz saguaro
File:saguaro3.jpg|Saguaro u Skotsdejlu, Arizona
File:Sunset in Saguaro National Park.JPG|Zalazak sunca u Saguaro nacionalnom parku
File:Saguaro Unusual.JPG|Neobično formirani saguaro
File:Dead Saguaro.jpg|Unutar uginulog saguara
File:Saguaroinbloom.jpg|Saguaro u cvetu


## Povezano
* Kaktus
* Opuncija
* Sukulenti

## Reference

## Literatura

* Benson, L. (1981). *The Cacti of Arizona*. University of Arizona Press. .
* 
* Drezner TD (2005) Saguaro (Carnegiea gigantea, Cactaceae) growth rate over its American range and the link to summer precipitation. Southwest Nat 50:65–68.
Siniša Labrović

**Siniša Labrović** (Sinj, 12. II. 1965.), hrvatski konceptualni umjetnik. Diplomirao hrvatski jezik i književnost 1997. na Filozofskom fakultetu u Zagrebu. Vizualnim umjetnostima bavi se od 2000. U performansima, akcijama i instalacijama oštro komentira društvene anomalije pri čemu se često služi ironijom te apsurdnim inverzijama i radikalnim gestama. Radovi mu se nalaze u zbirkama Muzeja suvremene umjetnosti u Zagrebu, Galerije umjetnina u Splitu, Umjetničke galerije u Dubrovniku te u privatnim kolekcijama. Izlagao na 11. Istanbulskom bijenalu (2009). Zajedno s Pulskom grupom, Hrvoslavom Brkušić, Igorom Bezinovićem i Borisom Cvjetanovićem, predstavljao Hrvatsku na 13. Venecijanskom bijenalu arhitekture (2012). Živi i radi u Zagrebu kao slobodni umjetnik.

## Djela

### Performansi

* *Zavijanje ranjenika,* 2000.
* *Umjetnik se provodi kao bos po trnju,* 2004.
* *Kažnjavanje,* 2002.
* *Gotovina – ručak,* 2005.
* *Trgovački portreti,* 2005.
* *Umjetnik liže pete publici,* 2005.
* *Gloria,* 2007.
* *Umjetnik pase travu* (iz serije *Fraze*), 2007.
* *Smiley,* 2008.
* *Umjetnik pliva na suhom* (iz serije *Fraze*), 2008.
* *Ivo Sanader – heroj, a ne premijer* (grafit), 2008.
* *Disciplina 50 m slobodno,* 2009.
* *Perpetuum mobile,* 2009.
* *U se,* 2009.

### Instalacije

* *Oblačenje Golog otoka,* 2002.
* *Vladimir Nazor – Dijagnoza,* 2004.
* *Prva zapovijed,* 4-kanalna videoinstalacija, 2006.
* *Zajednička vožnja,* 2006.
* *Puzzle,* 2007.
* *Reality,* 2009.

### Akcije

* *Stado.org,* 2005.
* *Nepobjediva armada,* 2008.
* *Protest,* 2008.

### Video

* *Obiteljski dnevnik,* 2005.
* *Huraaa!!!,* 2009.
* *Ja sam Siniša Labrović,* 2010.

### Drugo

* *Dodiplomsko obrazovanje,* radionica, 2008.
* *Arkadija,* fotografija, 2009.
* *Apstrakcija,* triptih, 2010.

## Povezano

* performans

## Vanjske veze
Anna Bond

***Annabond*** () je indijski igrani film snimljen 2012. na kannadaju u režiji Duniya Soorija.

## Radnja

Bond Ravi je velikodušan momak koji ima tendenciju pomaganja drugima. On je karate šampion koji radi u medicinskom kampu Singapura. Upoznao je Meeru na autobusu i zaljubio se u njezin šarm. Jednog dana, Meera posjeti isti selo u kojem Bond Ravi živi da bi napravio dokumentarni film. Ona ostaje s njom prijateljicom Divyom.

Ljubav s Meerom povećava se za Ravi. Kad Meera napušta selo, kaže mu da stvori nešto veliko u životu. Ravi, zajedno s Chapathi Babu, napušta selo. Putem upoznaje vojnog čovjeka, Chandrakantha, koji pogrešno identificira Bond Ravi u šumi.

Vojni tip je došao liječiti bol službenika vojske, Chandrakanth. Sada, Charlie počinje iznenadno snimanje. Bond Ravi pomaže Chandrakanthu na ovom mjestu.

Dreaded osobnost i mafija droge traže svoju kćer, koja misli da je njegova kći s Chandrakanthom.

Sljedeći dio filma je priča o osveti Charlieja na Bond Ravi. Charlie u lovu za kćer ubija svoju kćer, Divya. Chandrakanthova kći Meera dolazi pod pritvor Charlieja kao dio osvete. Preostali film se vrti oko bijega Meera iz Charlieja, što je velika zadaća za Bond Ravi.

## Uloge
* Puneeth Rajkumar ... *Bond Ravi* alias *Anna Bond*
* Nidhi Subbaiah ... *Divya*
* Priya mani ... *Meera*
* Rangayana Raghu ... *Chapathi Babu*
* Avinash ... *Major Chandrakanth*
* Jackie Shroff ... *Charlie*
* Balu Nagendra ... *Bala*
* Gurudatt
* John Kokken ... *John Mathew*
* Sathish Ninasam ... *Direktor*

## Izvori


## Vanjske veze
* 
*
This Side of Paradise (Star Trek: The Original Series)

***This Side of Paradise*** () je 24. epizoda američke SF-serije *[[Star Trek: TOS|Zvjezdane staze]]*, premijerno prikazana 2. marta 1967. godine. Radnja prikazuje kako *USS Enterprise* odlazi spasiti koloniste na udaljenoj planeti, ali se pri tome otkriva da su oni pod kontrolom lokalne vegetacije koja manipulira njihovim emocijama.

## Vanjske veze

*

*"This Side of Paradise" Screenshots before and after remastering at TrekMovie.com
*"This Side of Paradise" Final draft with revisions December 28, 1966; report and analysis by Dave Eversole
Praznici u monarhijskoj Jugoslaviji

Državni i vjerski praznici u Kraljevini Jugoslaviji određeni su zakonom i drugim pravnim aktima.

## Državni praznici

Državni praznici su:

* Dan rođenja Njegova Veličanstva Kralja1
* 1. XII. – Dan ujedinjenja Srba, Hrvata i Slovenaca

**Napomene:**
1 Državni praznik varijabilna datuma. Za vladavine Petra I. obilježavan 11. VII. (1919–21), za Aleksandra I. obilježavan 16. XII. (1921–33), a za Petra II. obilježavan 6. IX. (1935–44).


U dane državnih praznika rad je propisan samo za određene radnje i službe. Na Dan sveslavenske braće Ćirila i Metoda (11. V. po jul. kal.) i Vidovdan (15. VI. po jul. kal.) rad je zabranjen u vrijeme bogoslužja, no ne duže od dva sata.

## Vjerski praznici

; Za pravoslavne (po julijanskom kalendaru)

* 6. I. – Bogojavljanje
* 14. I. – Dan svetoga Save
* Veliki petak1
* Spasovdan2
* 25. XII. – Božić

**Napomene:**
1 Pomični praznik, petak uoči Uskrsa; po julijanskom kalendaru, najranije može pasti 20. III., a najkasnije 23. IV.
2 Pomični praznik, 40. dan nakon Uskrsa; po julijanskom kalendaru, najranije može pasti 30. IV., a najkasnije 3. VI.


; Za katolike

* 1. I. – Nova godina
* Tijelovo1
* 25. XII. – Božić

**Napomene:**
1 Pomični praznik, četvrtak nakon svetkovine Presvetoga Trojstva; najranije može pasti 21. V., a najkasnije 24. VI.


; Za muslimane

* 1. šavala – Ramazanski bajram
* 10–12. zulhidže – Kurbanski bajram

**Napomene:**
Zabrana rada odnosila se na prvi i drugi dan Ramazanskog i Kurban-bajrama.


Zakonom o praznicima od 5. X. 1929. proširen je zakonski obuhvat vjerskih praznika na Badnji dan (24. XII.), drugi dan po Božiću (26. XII.) i Uskrsu, Đurđevdan (23. IV.), svetkovinu svetih Ćirila i Metodija (24. V.), drugi dan po Duhovima, Uspenje Presvete Bogorodice (15. VIII.), svetkovinu svetoga Nikole (6. XII.) te krsnu slavu (za pravoslavne; datumi prema jul. kal.), drugi dan po Božiću (26. XII.), svetkovinu svetoga Josipa (19. III.), Spasovo, drugi dan po Uskrsu, svetkovinu svetih Petra i Pavla (29. VI.), svetih Ćirila i Metoda (5. VII.), Veliku Gospu (15. VIII.), Sve svete (1. XI.) (za katolike), treći dan po Ramazanskom i Kurbanskom bajramu, Mevlud (12. rebijulevela) i 1. muharema (Nova godina) (za muslimane), prva dva i posljednja dva dana Pashe, Roš hašanu, Jom kipur i Ševuot (6. i 7. sivana) (za jevreje).

## Izvori

## Povezano
* Praznici u socijalističkoj Jugoslaviji
* Lista praznika po državi
This Side of Paradise (razvrstavanje)

***[[This Side of Paradise]]*** je debitantski roman američkog književnika F. Scotta Fitzgeralda.

**This Side of Paradise** se također može odnositi na:

* ''This Side of Paradise'' (album), album Rica Ocaseka
* ''This Side of Paradise'' (EP), EP Hayley Kiyoko
* "This Side of Paradise" (pjesma), pjesma Bryana Adamsa
* "This Side of Paradise", pjesma Manfred Mann's Earth Band na albumu The Roaring Silence
* "This Side of Paradise" (''Star Trek: The Original Series''), epizoda TV-serije *Star Trek: The Original Series*
* "This Side of Paradise", pjesma Bree Sharp iz filma *[[Pokémon: Destiny Deoxys]]*
The Devil in the Dark

***The Devil in the Dark*** () je 25. epizoda američke SF-serije *[[Star Trek: TOS|Zvjezdane staze]]*, premijerno emitirana 9. marta 1967. godine. Radnja prikazuje kako *USS Enterprise* dolazi na planetu Janus VI pomoći rudarskoj koloniji čije su osoblje i oprema postale metama napada tajanstvenog smrtonosnog čudovišta koje vreba iz podzemlja, a za koje se ispostavi da predstavlja posljednji primjerak vrste čija se biologija temelji na siliciju umjesto ugljika. Čudovište, koje je dobilo ime "Horta", je dizajnirao kaskader i akrobat Janos Prohaska, koji ga je također glumio u posebno izrađenom kostimu. Epizoda je dobila brojne pohvale od strane kritike, koji su istakli inteligentan način na koji scenario obrađuje motiv straha od nepoznatog i poteškoća u komunikaciji. William Shatner, iako mu je za vrijeme snimanja umro otac, kasnije je izjavio da mu je to najdraža epizoda cijele serije.

## Izvori

## Vanjske veze

*

*"The Devil in the Dark" Review of the remastered version at TrekMovie.com
*"The Devil in the Dark" Final draft with revisions dated January 6–18, 1967; report & analysis by Dave Eversole
*"The Devil in the Dark" Screenshots before and after remastering
Errand of Mercy

***Errand of Mercy*** () je 26. epizoda američke SF-serije *[[Star Trek: TOS|Zvjezdane staze]]*. Radnja prikazuje kako tokom diplomatske krize između Ujedinjene Federacije Planeta i Klingonskog Carstva *USS Enterprise* odlazi na planetu Organia kako bi spriječio da ona i njeno naoko primitivno stanovništvo bude anektirano od Klingonaca, te kako se pri tome ispostavi da Organijanci iz nekog razloga ne žele pružiti otpor osvajačima. *Erand of Mercy* je poznata kao prva epizoda u historiji *Zvjezdanih staza* u kojoj se pojavljuju Klingonci. John Colicos, koji je tumačio lik klingonskog zapovjednika Kora, istu je ulogu četvrt vijeka kasnije ponovio u nekoliko epizoda serije *[[Star Trek: Deep Space Nine]]*.

## Reference

## Vanjske veze

*

*"Errand of Mercy" Review of the remastered version at TrekMovie.com
*"Errand of Mercy" Screenshots before and after remastering
The City on the Edge of Forever

***The City on the Edge of Forever*** () je 28. epizoda američke SF-serije *[[Star Trek: TOS|Zvjezdane staze]]* premijerno prikazana 6. aprila 1967. godine. Radnja prikazuje kako dr. McCoy prilikom jedne misije u nastupu delirija prođe kroz vremensko-prostorni portal i završi u New Yorku 1930. godine, te kako njegove akcije u prošlosti izazovu poremećaj vremensko-prostornog kontinuuma, odnosno pobjedu nacističke Njemačke u Drugom svjetskom ratu, a zbog čega Kirk i Spock moraju ići za njim kako bi "ispravili" vremensku liniju. *The City* je bila poznata po izuzetno kompliciranoj produkciji, odnosno scenariju Harlana Ellisona koji se pisao deset mjeseci, kao i svađi Ellisona sa tvrocem serije Geneom Roddenberryjem. Usprkos toga je postigla ne samo izuzetnu gledanost, nego i izuzetne pohvale od strane kritike, te prestižnu nagradu Hugo za najbolju dramsku prezentaciju. Danas se smatra jednom od najboljih epizoda *Zvjezdanih staza*.

## Vanjske veze
* 

* Guardian of Forever at MemoryBeta (the *Star Trek* wiki for licensed works)
Leonard McCoy

**Dr. Leonard H. "Bones" McCoy** je izmišljeni lik ljekara u TV-serijama, filmovima i drugim djelima iz franšize *[[Star Trek]]*. Prvi put se pojavio kao brodski ljekar *USS Enterprise* u *[[The Man Trap]]*, prvoj epizodi originalne TV-serije u tumačenju DeForesta Kelleya. Nakon nje je stekao izuzetnu popularnost među gledateljima originalne serije, a što se tumačilo njegovim stalnim svađama sa Spockom, ali nastojanjem da služi kao svojevrsni arbitar u sporovima Spocka sa kapetanom Kirkom. Kelley je svoju ulogu ponovio u filmskoj seriji od 1979. do 1991. sa *[[Star Trek: The Undiscovered Country|The Undiscovered Country]]*. Godine 2009. je u filmu *[[Star Trek (film, 2009)|Star Trek]]* njegovu ulogu preuzeo Karl Urban, te je tumačio u još dva nastavka.

## Izvori

## Vanjske veze
* Leonard McCoy  at StarTrek.com

* DeForest Kelley (1920-1999)  New Georgia Encyclopedia
Operation: Annihilate!

***Operation: Annihilate!*** () je 29. epizoda američke SF-serije *[[Star Trek: TOS|Zvjezdane staze]]*, premijerno emitirana 13. aprila 1967. godine. Predstavljala je posljednju epizodu prve sezone. Radnja prikazuje kako *USS Enterprise* odlazi na planetu Deneva gdje su kolonisti, koji uključuju Kirkovog brata Sama (koga tumači William Shatner u dvostrukoj ulozi) postali žrtvama parazitskog organizma koji izaziva iracionalno nasilno ponašanje.

## Vanjske veze

*

*"Operation: Annihilate!" Screenshots before and after remastering at TrekMovie.com
Star Trek: The Original Series (sezona 1)

**Prva sezona** američke naučnofantastične TV-serije *[[Star Trek: The Original|Zvjezdane staze]]* se sastojala od 29 epizoda premijerno prikazani na programu mreže NBC od 8. septembra 1966. do 13. aprila 1967. godine. Radnja epizode, smještena u neodređenu i relativno daleku budućnost, je pratila posadu *USS Enterprise*, svemirskog broda Zvjezdane flote koji vodi istraživačke misije i susreće se sa neobičnim vanzemaljskim vrstama, civilizacijama i raznim fenomenima. U prvoj sezoni su se kao stalni likovi ustalili kapetan Kirk (koga je tumačio William Shatner), Spock (koga je tumačio Leonard Nimoy i dr. Leonard "Bones" McCoy (koga je tumačio DeForest Kelley). Sa izuzetkom dvodijelne epizode *[[Menagerie (Star Trek)|Menagerie]]* epizode svojim zapletom nisu bile čvrsto vezane jedna uz drugu.

Prije nego što je snimljena prva sezona, producenti su bili napravili dvije pilot epizode - neuspješnu *[[The Cage (Star Trek)|The Cage]]* i uspješnu *[[Where No Man Has Gone Before]]*; prethodna je umontirana u *Menagerie*, a potonja emitirana kao redovna 6. epizoda serije.
The Alternative Factor

***The Alternative Factor*** () je 27. epizoda američke SF-serije *[[Star Trek: TOS|Zvjezdane staze]]*. Radnja prikazuje kako se posada *USS Enterprise* prilikom kartografske misije suoči s nizom neobjašnjivih fenomena, ali i čovjekom po imenu "Lazarus", za kojeg se ispostavi da vodi borbu sa svojim dvojnikom iz antimaterijskog univerzuma. *The Alternative Factor* je bila prva epizoda *Zvjezdanih staza* koja je koristila motiv paralelnog univerzuma. Samo je snimanje obilježeno problemima, najviše vezanim uz glumca 
Johna Drewa Barrymorea koji je trebao tumačiti lik "Lazarusa", a koji nije došao na snimanje, pa su na kraju za njegovu ulogu u posljednji trenutak angažirali Roberta Browna. Kritičari danas ovu epizodu smatraju jednom od slabijih u historiji *Zvjezdanih staza*.

## Reference

## Vanjske veze

*

* "The Alternative Factor" Review of the remastered version at TrekMovie.com
*"The Filming of the 'Alternative Factor'" excerpt covering production difficulties with episode
London u 18. vijeku

Osamnaesti vijek za London je bio period brzog razvoja, što se odrazilo rastućom nacionalnom populacijom, ranim pomacima industrijske revolucije i ulogom Londona kao centra Britanske Imperije u razvoju.

## Izgled London u 18. vijeku
1707. je prihvaćen Zakon o uniji, kojim su spojeni Škotski i Engleski Parlament, čime je stvoreno Kraljevstvo Velika Britanija. Godinu dana kasnije, remek-djelo Christophera Wrena, Katedrala Svetog Pavla završena je na njegov rođendan. Prva misa održana je 2. decembra 1697. godine, preko 10 godina kasnije. Ta je Katedrala zamijenila izvornu, koja je sasvim uništena u Velikom požaru u Londonu. Ta građevina smatra se jednom od najljepših u Britaniji i dobar je primjer barokne arhitekture.

### Georgiansko doba (1714–1837)
Za vrijeme Georgijanskog doba, London se širio izvan svojih tradicionalnih granica rastućom brzinom. Novi distrikti kao što je Mayfair gradili su se za bogate u West Endu. Novi mostovi preko Temze poticali su ubrzan razvoj u South London. U East Endu, Londonska luka se proširila nizvodno od Grada.

Tokom tog perioda također je došlo do pobune američkih kolonija. Londonski Tower je 1780. držao svog jedinog američkog zatvorenika, bivšeg predsjednika Kontinentalnog kongresa, Henrya Laurensa. On je 1779. bio predstavnik Kongresa u Holandiji i dobio podršku te zemlje za revoluciju. Pri svom povratku u Ameriku, Kraljevska mornarica ga je zarobila i optužila za izdaju, pronašavši dokaze dovoljne da budu povod za rat između Velike Britanije i Nizozemske. Pušten je iz Towera 21. decembra 1781. u zamjenu za generala lorda Cornwallis.

George III je 1762. pribavio Buckinghamsku palaču od Vojvode Buckinghama. Ona je proširivana tokom idućih 75 godina od strane arhitekata kao što je John Nash. Postala je glavna kraljevska rezidencija u Londonu tek u 19. vijeku.

## Društvena historija 18. vijeka
Fenomen Londona u 18. vijeku bio je kafe, koji je postao popularno mjesto raspravljanja o idejama. Rastuća pismenost i razvoj štamparska mašina značili su da su vijesti postale dostupne većem broju ljudi. Fleet Street je u tom vijeku postao centar britanske štampe u nastanku.

Do 1750. godine Londonski most je bio jedino mjesto prelaska preko Temze, ali te godine je otvoren Westminsterski most.

Policajci Bow Streeta osnovani su 1749. kao profesionalna policijska snaga. Kazne za zločine bile su oštre, a smrtna kazna primjenjivala se za relativno malene prijestupe. Javna vješanja bila su česta u Londonu i popularan javni događaj.

Godine 1780. London je bio uzburkan Gordonovom pobunom, ustankom protestanata protiv rimokatoličke emancipacije koju je predvodio lord George Gordon. Nanesena je značajna šteta katoličkim crkvama i kućama, a ubijeno je 285 buntovnika.

## Povezano
* Vremenska linija Londona 18. vijeka

## Dodatna literatura

### Objavljeno u 18. vijeku
* 
* 
* 
*  + index
* .  + v.2, v.3 (Middlesex); v.4 (Herts, Essex & Kent)
* 

### Objavljeno u 20. vijeku
* 
* 

## Vanjske veze

* London Lives - Baza podataka sa digitalnim kopijama arhivskih materijala iz Londona 18. vijeka
Forma

**Forma** se može odnositi na:
*Forma (botanika)
*Forma (zoologija)

Naselja:
*Forma, Roma
ili:
*La Forma, Frosinone
*Case Comunali Forma Torta, L'Aquila
Međureč

**Međureč** može biti:

* Međureč (Jagodina), naselje grada Jagodine, Srbija
* Međureč (Ulcinj), naselje u opštini Ulcinj, Crna Gora

## Povezano
* Međurečje, razvrstavanje